b'\n_START_ARTICLE_\nBeidaihe\n_START_PARAGRAPH_\nBeidaihe (kinesisk: \xe5\x8c\x97\xe6\x88\xb4\xe6\xb2\xb3\xe5\x8c\xba, pinyin: B\xc4\x9bid\xc3\xa0ih\xc3\xa9 q\xc5\xab) er et bydistrikt i byprefekturet Qinhuangdao \xc3\xb8st i provinsen  Hebei i Folkerepublikken Kina. Distriktet er p\xc3\xa5 70 km\xc2\xb2\xc2\xa0og har ca. 70\xc2\xa0000\xc2\xa0innbyggere. Den har ti kilometer lange badestrender. _NEWLINE_Baidaihe er et kjent badested, og mange medlemmer av politbyr\xc3\xa5et i Det kinesiske kommunistparti tilbringer sommerferien p\xc3\xa5 strendene her. Noen av strendene av reservert for privilegerte partifolk og betalingssterke utenlandske turister. Beidaihes byomr\xc3\xa5de minner mer om en vestlig badeby enn en kinesisk kystby. _NEWLINE_Dessuten er Beidaihe kjent blant ornitologer ettersom den er et landested for trekkfugler.\n_START_SECTION_\nHistorie\n_START_PARAGRAPH_\nBeidaihe fikk betydning som badeby da engelske ingeni\xc3\xb8rer som bygget jernbanestrekningen  Tianjin\xe2\x80\x93Shanhaiguan begynte \xc3\xa5 komme dit for hvile. Utlendinger og rike kinesere bygde villaer her. Under bokseroppr\xc3\xb8ret ble de brent ned, men nye ble oppbygd senere. Etter 1949 ble Beidaihe feriested for arbeidere, og det ble bygget en rekke sanatorier. Ogs\xc3\xa5 ledende funksjon\xc3\xa6rer som Jiang Qing kom dit.\n_START_SECTION_\nSamferdsel\n_START_PARAGRAPH_\nBeidaihe er stoppested p\xc3\xa5 den viktige jernbanelinen Jinghabanen som l\xc3\xb8per fra Beijing til Harbin via blant annet Tianjin, Tangshan, Shenyang og Changchun.'